BeZ bileta — Вікіпэдыя

# BeZ bileta

### Зьвесткі зь Вікіпэдыі — вольнай энцыкляпэдыі.

Гурт beZ bileta

beZ bileta — беларускі альтэрнатыўны гурт.

## [рэдагаваць] Гісторыя

beZ bileta — каманда, створаная Віталем Артыстам у 1998 годзе. З таго часу гурт застаецца адным з самых яскравых прадстаўнікоў беларускай сцэны. Пачынаў гурт зь беларускамоўнага фольку, але зь 2004 году перайшоў да інды-року са складанымі электроннымі аранжыроўкамі. У 2005 годзе быў абраны накірунак на некаторае спрашчэньне саўнду, які, разам з тым, стаў больш насычаным. Тры пэрыяды творчай эвалюцыі beZ bileta ілюструюць альбомы «На неба» (2001) і «нарисована» (2004) і самотнік «Поправка 22» (2006).

beZ bileta двойчы былі ўзнагароджаныя прэстыжнай беларускай музычнай прэміяй «Рок-каранацыя» ў намінацыях «Адкрыцьцё году» (2000) і «Песьня году» (2001, за гіт «Мая краіна Беларусь»). Гурт мае каштоўны досьвед выступленьня на фэстывальных пляцоўках Беларусі («Славянскі Базар»), Польшчы («Басовішча», «Fiesta Borealis»), Італіі («Spirit of Woodstock»), Нямеччыны («Good-By»).

## [рэдагаваць] Творчасьць

### [рэдагаваць] Кліпы

Каманда вядомая эфэктным вiзуальным увасабленьнем сваіх твораў. Кліпы beZ bileta (аўтарам большасьці зь іх зьяўляецца таленавіты рэжысэр Таня Кушнер) ніколі не заставаліся незаўважанымі. У «відэаскарбонцы» beZ bileta — і анімацыйныя працы («Stop Business», «Шла дальше»), і арт-відэа («нарисована», «Смотреть вверх»), і яскравы сюжэтны ролік «Лодочки».

Маляваны кліп «Шла дальше» (рэжысэр Таня Кушнер, мастак Дзяніс Волкаў) удзельнічаў у прэстыжных анімацыйных фэстывалях у Нідэрляндах, Чэхіі, Італіі, Вялікабрытаніі, Аўстраліі. Экспэрты ў адзін голас называюць відэа адным зь лепшых у гісторыі беларускага кліпмэйкерства.

Кліп «Место для тебя», які выйшаў увесну 2006 году, імгненна набыў культавы статус. Асновай роліка сталі фотаздымкі ўдзельнікаў гурту, яго сяброў і проста людзей, неабыякавых да beZ bileta.

### [рэдагаваць] Віталь Артыст

Лідэр beZ bileta Віталь Артыст вядомы як аўтар саўндтрэку да аднаго з галоўных расейскіх блёкбастэраў 2006 году — фільму «Охота на пиранью». Віталь таксама піша музыку да сэрыялаў («Мужчины не плачут»), тэатральных пастановак (спэктакаль «После» менскага тэатру «ИнЖест»), тэлепраектаў (новы сэзон вядомага цыклю «Саша и Сирожа»), мультфільмаў і рэклямы. Восеньню 2006 году Артыст скончыў працу над саўндтрэкам да расейскага серыялу «Супермаркет», які выйшаў напачатку 2007 году.

### [рэдагаваць] Дзень безьбілетніка

Гурт beZ bileta вядомыя штогадовым сьвяткаваньнем «Дня безьбілетніка» з удзелам саміх музыкаў, іх прыхільнікаў і ўсіх, хто хоча далучыцца да пазытыўнай і крэатыўнай дзеі. Бясплатная раздача дыскаў у абмен на штрафную квітанцыю; міні-канцэрт па тэлефоне для ўсіх, хто патэлефанаваў; конкурс рэміксаў на песьні beZ bileta, у якім удзельнічаюць музыкі з розных краінаў сьвету; конкурс кавэраў — такія акцыі, якія ладзіліся Віталем Артыстам і яго камандай. Так, пераможца акцыі «Дзень безьбілетніка 2006» змог выступіць разам з гуртам на аншлягавым канцэрце beZ bileta, які прайшоў 10 лістапада ў менскім клюбе «Рэактар».

## [рэдагаваць] Дыскаграфія

### [рэдагаваць] Альбомы

- На неба (2001)
- нарисована (2004)

### [рэдагаваць] Самотнікі

- Поправка 22 (2006)

### [рэдагаваць] Саўндтрэкі

- Cаундтрек к спектаклю «После» театра «ИнЖест» (2006)

## [рэдагаваць] Удзельнікі

- Віталь Артыст: сьпеў, музыка, тэксты
- Сяргей Бакавец: гітара
- Дзяніс Шураў: бубны
- Павел Кудрын: клявішныя, флейта, пэркусiя
- Таня Кушнер: кліпы, музыка, тэксты

## [рэдагаваць] Спасылкі

- Афіцыйны сайт
- Старонка на MySpace.com

Атрымана з «http://be-x-old.wikipedia.org../../../b/e/z/BeZ_bileta_d3bd.html»

Катэгорыя: Беларускія музычныя гурты

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- English
- Русский